Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 357/12/8806	Košice, 13.10.2014
EEČ : 2-65-247-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátorka Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice-okolie zo dňa 3.7.2012, spisová značka 1 Pv 357/12/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v okrese Košice - okolie,   v obci Košické Olšany v smere od obce Ďurďošík dňa 30. 04. 2012 asi o 13.30 hod. viedol osobné motorové vozidlo zn. Škoda Octavia, EČ: RV 187 AT, s ktorým počas odbočovania vľavo na miestu komunikáciu nedal prednosť v jazde oproti idúcemu motorovému vozidlu zn. Hyundai Elantra, EČ: VT 301 BI, ktoré viedol vodič XXXXX, následkom čoho došlo k zrážke, pri ktorej vodič XXXXX utrpel trieštivú zlomeninu dolnej časti pravého predkolenia a posunom a tržnou ranou, odreninu na ľavom predlaktí, ktoré je charakterizované ako ťažké zranenie vyžadujúce si liečenie 3 - 4 mesiace aj jeho spolujazdci utrpeli nasledovné zranenia: XXXXX, otras mozgu ľahkého stupňa, zlomeninu prednej steny lícnej kosti vľavo bez výraznejšieho posunu s únikom vzduchu            do tkanív líca a hornej pery, tržnú ranu na hornej pere, okoloočnicovú krvnú podliatinu vľavo, pomliaždenie s krvnou podliatinou a odreninou tváre vľavo a stav po krvácaní z nosa vyžadujúce si liečenie v trvaní 2 - 4 týždne, ktoré je charakterizované ako ľahké zranenie a XXXXX, ľahšie zranenie, a to pomliaždenie s odreninou prednej steny hrudníka s dobou liečenia do 7 dní, 

Uznesením prokurátora Okresnej prokuratúry Košice-okolie zo dňa 3.7.2012, spisová značka 1 Pv 357/12/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
24 mesiacov
Odôvodnenie:
Uznesením okresného prokurátora pre Košice - okolie, sp. zn.  1 Pv 357/12 z 29. 06. 2012, ktoré nadobudlo právoplatnosť dňa 07. 08. 2012 bolo trestné stíhanie obvineného  XXXXX pre prečin ublíženia na zdraví podľa  § 157 ods. 1, ods. 2 písm. a) Tr. zákona a prečin ublíženia podľa § 158 Trestného zákona v zmysle § 216 ods. 1 písm. a),b),c) Trestného poriadku  podmienečne zastavené  a bola mu uložená skúšobná doba 24 mesiacov, ktorá začala plynúť od právoplatnosti uznesenia, t. j. od 07. 08. 2012.

	Po uplynutí skúšobnej doby šetrením bolo zistené, že obvinený v skúšobnej dobe viedol riadny život. Nedopustil  sa žiadneho protispoločenského konania, čím splnil  všetky podmienky  na postup podľa § 217 ods. 1 Trestného poriadku. 

	Preto bolo rozhodnuté, že sa obvinený v skúšobnej dobe osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka